b"\n_START_ARTICLE_\nAvallon\n_START_SECTION_\nGeografija\n_START_PARAGRAPH_\nKraj le\xc5\xbei v srednji Franciji ob reki Cousin 34 km jugovzhodno od Auxerra.\n_START_SECTION_\nAdministracija\n_START_PARAGRAPH_\nAvallon je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Annay-la-C\xc3\xb4te, Ann\xc3\xa9ot, Domecy-sur-le-Vault, \xc3\x89taule, Girolles, Island, Lucy-le-Bois, Magny, Menades, Pontaubert, Sauvigny-le-Bois, Sermizelles, Tharot, Thory in Vault-de-Lugny s 11.927 prebivalci._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Ancy-le-Franc, Avallon, Cruzy-le-Ch\xc3\xa2tel, Flogny-la-Chapelle, Guillon, L'Isle-sur-Serein, Noyers-sur-Serein, Quarr\xc3\xa9-les-Tombes, Tonnerre in V\xc3\xa9zelay s 49.376 prebivalci.\n_START_SECTION_\nZgodovina\n_START_PARAGRAPH_\nV antiki je na tem ozemlju stala rimska po\xc5\xa1ta, imenovana Aballo._NEWLINE_Leta 470 je v bli\xc5\xbeini Avallona po bitki z Goti izginil britansko-rimski kralj Riothamus; slednjega je najel v boju proti Gotom zahodnorimski cesar Anthemius. To in ostali vidiki njegovega vladanja so ga naredili za enega od kandidatov za Kralja Arturja z Avallonom kot legendarnim Avalonom._NEWLINE_Avallon je bil v srednjem veku sede\xc5\xbe viskontov, odvisen od Burgundskega vojvodstva. S smrtjo Karla Drznega je leta 1477 pre\xc5\xa1el pod Francosko kraljestvo."